Publication: Magyar Közlöny
Issue: MK-1998-22 (Year: 1998, Number: 22)
Era: 1990-2004
Section: január 1-jén hatályba lépő — 1997. évi CXLI. törvény
Paragraph Index: 146

(2) bekezdésében adott felhatalmazás alapján — milyen kivételeket állapít meg. Minthogy azonban a felhatalmazás alkotmányosan nem tekinthető korlátlannak, az Alkotmánybíróság feladata esetenként annak eldöntése, hogy a jogalkotó a konkrét jogszabállyal nem lépte-e túl a felhatalmazás alkotmányos kereteit, és ezért az nem minősül-e alkotmányellenesnek. A kifejtettekre tekintettel — annak hangsúlyozásával, hogy a Ptk. 116. § (2) bekezdésében adott felhatalmazás alkotmányosan az ingatlan-nyilvántartás közhitelessége alól csak szűkkörű kivételeket enged — az Alkotmánybíróság a támadott törvényi rendelkezést önmagában nem találta alkotmányellenesnek, viszont nyomatékosan utal arra, hogy a felhatalmazás alapján megalkotásra kerülő jogszabályok alkotmányosságát esetről-esetre egyedileg fogja vizsgálni és eldönteni.

Source: https://magyarkozlony.hu/hivatalos-lapok/cd7808d0c006d291a9d167b83a98ba4063302410/dokumentumok/73d81063c855f0989e72daeca6131f817955785e/letoltes